NaiveNeuron/SloPal huggingface dataset:
Mazurek, Milan, poslanec NR SR (2021-05-27):
Pán poslanec, ja sa budem opakovať dnes. Ja sa vám naozaj divím, ako to všetko zvládate. Lebo úplne fakticky, objektívne, s chladnou hlavou po všetkých tých urážkach, ktoré tu predviedol Igor Matovič na vašu adresu, mu takto sa zase snažiť argumentovať, aj keď viete, že tie vaše názory, argumenty nepadnú na úrodnú pôdu, lebo uňho to funguje trochu inými procesmi a inými algoritmami sú spracované informácie, ktoré mu dávate. Pretože akýmkoľvek spôsobom by ste ho chceli poupraviť, hoci vo vedomom a nechutnom klamstve, ktoré šíri, on to nikdy nepochopí v dobrom. Vždy to vezme ako frontálny útok na jeho veľkolepé ego a bude reagovať ešte horším, zákernejším a podlejším vyjadrením ako tými, ktorými vás tu častoval predtým, keď vystupoval. Ja som to tu videl, celý čas som tu sedel, 50 minút o vás hovoril ako o bohapustom klamárovi. To slovné spojenie bohapustý klamár zopakoval na vašu adresu hádam 10- či 15-krát. Jednoducho, vyjadroval sa ako úplný hulvát v tomto prípade. A vy aj napriek tomu všetkému, čo dnes predviedol, ste prišli a zase sa snažili bez emócií, s chladnou hlavou mu fakticky zdôvodniť, prečo je absolútne nekompetentný a na pozícii ministra financií nemá vôbec čo robiť. Ale ja sa znovu zopakujem. Na úrodnú pôdu určite toto vaše vystúpenie nepadne. Ale z môjho pohľadu, to je taký osobný pocit nie voči strane SaS, to je, samozrejme, niečo iné, oceňujem túto vašu snahu a beriem to ako vašu, ako naozaj prejavenie silnej vôle a obrovskej, obrovského odhodlania bojovať s takýmto veterným mlynom, o ktorom viete, že ho skrátka nezastavíte, lebo ten, keď si niečo v hlave uzmyslí, tak ide a ide a je mu jedno, aké prekážky po ceste má, kľudne zruinuje celé Slovensko, hlavne, že si naplní to, čo si ráno zmyslel.
P. Paška, predseda NR SR: (2010-03-03):
(Hlasovanie.) 133 prítomných, 51 za, 73 proti, 7 sa zdržalo, 2 nehlasovali. Body 7 a 10 sme neschválili.
Ďuriš Nicholsonová, Lucia, podpredsedníčka NR SR (2016-06-21):
Nech sa páči, pán poslanec Raši.
Laššáková, Jana, podpredsedníčka NR SR (2013-06-21):
Pán poslanec Kuffa.
D. Jarjabek, poslanec: (2002-05-14):
Samozrejme prvý návrh, ako už počas tohto celého volebného obdobia, sa týka hlasovania ohľadom toho, aby vedenie Národnej rady prišlo do rokovania s vedením Slovenskej televízie ohľadom priamych prenosov z parlamentu. To je jeden návrh zákona. Druhý návrh, aby vedenie parlamentu s vedením Slovenskej televízie rokovalo o záznamoch z parlamentu. Prosil by som dvakrát hlasovať. Ďalej by som poprosil, aby sme dali do programu 60. schôdze Národnej rady Slovenskej republiky žiadosť, že Národná rada Slovenskej republiky žiada ministra kultúry, aby predložil informáciu o situácii v správe zbierkových fondov slovenských múzeí a galérií v rokoch 1998 až 2001 s konkrétnym uvedením diel, ku ktorých krádeži, zničeniu, strate, poškodeniu alebo odcudzeniu došlo. Po druhé ako ďalší bod: Národná rada Slovenskej republiky žiada ministra kultúry, aby predložil informáciu o návrhu opatrení na elimináciu problémov spojených s prechodom zriaďovateľských kompetencií u kultúrnych inštitúcií na vyššie územné celky, najmä návrh systému riešenia finančnej participácie ministerstva kultúry na tvorbe a šírení diel nadregionálneho, celoštátneho a medzinárodného významu. A ďalší bod, ak dovolíte, myslím si, že veľmi dôležitý, Národná rada Slovenskej republiky žiada ministra kultúry o predloženie podrobnej informácie o činnosti divadla, medzinárodného inštitútu, pohybového divadla Aréna od jeho vzniku. Odchod poprednej osobnosti európskeho významu profesora Milana Sládka do emigrácie totiž významným spôsobom negatívne ovplyvňuje obraz Slovenskej republiky v procese európskej integrácie a je povinnosťou Národnej rady Slovenskej republiky preskúmať, či postoje exekutívy nespôsobili priamo alebo nepriamo poškodenie záujmov štátu. To je popri dirigentovi Lenárdovi a ďalších osobnostiach ďalšia osobnosť, ktorá emigruje, ktorá je v novodobej emigrácii zo Slovenskej republiky. Ďakujem za pozornosť. Odovzdám písomne, pán predseda. J. Migaš, predseda NR SR: Pani poslankyňa Tóthová.
Tomáš, Erik, poslanec NR SR (2020-07-24):
Pani ministerka, a čo tak niečo k veci? Však vy ste boli taká horlivá v prípade Andreja Danka a teraz ani slovo v prípade pána Matoviča. Tak vám pripomeniem. Vy ste označili tú aféru pána Danka za hlúpu až trápnu, zahrali ste sa na Sibylu a vešticu, už vtedy ste povedali, že už dnes vieme, že nie je jediný, kto získal ozdobu JUDr. podvodne, legálne, ale podvodom, a klamal už na druhej strane svojej rigoróznej práce v čestnom vyhlásení, v jeho prípade skôr nečestnom, pani Milanová. No a potom vám pripomeniem ešte jeden výrok. Ešte jeden, len ho nájdem, pardon. „Aký signál vysielate, pán Danko, ako predseda Národnej rady študentom, že podvádzať je v pohode, že byť lenivý a lajdácky sa opláca, že krádež ich dokáže katapultovať až do čela Národnej rady? Ako majú rodičia a učitelia vysvetľovať deckám, aby k štúdiu pristupovali poctivo, keď ich tie môžu odbiť v štýle, Danko môže a ja nie?“ Podľa vás vtedy mal Danko plné ústa kultúry, dôstojnosti, no jeho činy boli v absolútnom protiklade s jeho slovami. A zakončujete: „Najvýstižnejšie pomenovanie pre takéhoto človeka sú klamár, slaboch a prospechár a takáto zvláštna zmes nemá čo robiť na čele nášho parlamentu.“ Tak povedzte mi, kde je tá zmena, prečo to isté nehovoríte v prípade pána Matoviča, keď urobil to isté? Pretože máte teplé miestečko v jeho vláde, tak radšej ste, pani ministerka kultúry, mala radšej mlčať, mlčať ste mali, mlčať je zlato.
Ondruš, Branislav, poslanec NR SR (2011-06-29):
Ďakujem pekne, pán podpredseda. Pán poslanec Novotný, ja len zopakujem, čo som povedal. Priemerná mzda zdravotných sestier prekročila priemernú mzdu v národnom hospodárstve, a to nie priemerná mzda zdravotných sestier pracujúcich len v istom type zdravotníckych zariadení, ale všetkých zdravotných sestier. A, samozrejme, máte pravdu. Áno, a som rád, že ste použili ten príklad, to je príklad rozdielneho prístupu našej vlády a vašej vlády k zdravotným sestrám alebo vôbec k problematike v zdravotníctve. Zatiaľ čo u nás fungoval permanentný dialóg, permanentná komunikácia a hľadanie a nachádzanie konkrétnych riešení, u vás má prevahu cirkus a „šaškárňa“ pred kamerami a pred médiami, čoho cieľom je iba ukázať pani premiérku v dobrom svetle. A, pán kolega Kalist, je to veľmi jednoduché. Prečo tu počas môjho vystúpenia nemusel sedieť pán kolega Raši, ktorý tu už teraz sedí? Je to preto, že my ako poslanecký klub mame záujem pristupovať vecne, odborne, profesionálne a zodpovedne ku každému jednému bodu, ktorý sa prerokováva v Národnej rade, a preto skôr než som sa prihlásil do rozpravy k tomuto bodu, som sa s pánom poslancom a bývalým ministrom zdravotníctva rozprával o tejto problematike, on vedel čo a prečo chcem hovoriť, takže ma nemusel počúvať. A napokon, pán kolega Osuský. Zbedačovanie ľudí s odvolávaním sa na šetrenie je hyenizmus. Je to prejav neschopnosti a zbabelosti. A presne to charakterizuje váš prístup nielen k zdravotníctvu, ale vôbec k riadeniu celej Slovenskej republiky.
B. Bugár, podpredseda NR SR: (2004-06-25):
Pán podpredseda vlády, chcete zaujať stanovisko? Máte približne minútu, potom preruším rokovanie.
Číž, Miroslav, podpredseda NR SR (2015-11-10):
Faktické poznámky, poslanci Bublavý, Mikloško a pani poslankyňa Pfundtner. Uzatváram možnosť prihlásiť sa s faktickou poznámkou. Slovo má pán poslanec Bublavý.
M. Záhumenský, poslanec: (2008-12-03):
Čiže významným podielom, tým si sa podieľal aj ty, pán poslanec Simon, na tom, keď si dával do živočíšnej výroby len podporu 6 % z možných zdrojov a vlastne si urobil nerovnovážny stav medzi rastlinnou výrobou a živočíšnou výrobou, kde najmä v živočíšnej výrobe dochádza k vyššej pridanej hodnote a zužitkovaniu produktov rastlinnej výroby ako medziproduktu a Slovensko vlastne mohlo z toho profitovať dvojnásobne. Veľkou mierou si sa podieľal na tom, že došlo k tejto prudkej likvidácii a je dosť odvážne dneska vystupovať v pomere poučovania vlastne z európskej legislatívy práve teba, ktorý si ju neustále porušoval počas svojho pôsobenia. Ja by som chcel poďakovať práve ministerstvu a ministrovi pôdohospodárstva za to, že sa snaží zastaviť tento prudký pád v tomto sektore, lebo si myslím, že obrátenie tohto pomeru bude trvať niekoľko rokov a bude úspechom, ak sa podarí len pribrzdiť znižovanie stavov zvierat, ak dôjde k určitej reštrukturalizácii a revitalizácii tohto sektora a pomôže to. To bude jediným takým  kľúčom a riešením na to, akým spôsobom aj v budúcnosti likvidovať, a nieže likvidovať, ale aj efektívne zužitkovávať potravinárske aj kŕmne obilie na Slovensku. Ďakujem.
Danko, Andrej, predseda NR SR (2018-02-09):
Ďakujem. Je presne 12.00 hodín, prerušujem schôdzu tak, ako sme si odhlasovali, do jednej hodiny. Prajem dobrú chuť. Ďakujem. (Prerušenie rokovania o 12.00 hodine.)
Blanár, Juraj, podpredseda NR SR (2022-03-24):
Teraz má slovo v rozprave pán poslanec... ale predsa ešte stihol pán poslanec Kočiš, takže rešpektujem, jedna faktická poznámka na pána Šefčíka a potom pán poslanec Nemec. Nech sa páči.
Sopko, Miroslav, poslanec NR SR (2018-02-08):
Vážený pán predsedajúci, ctené panie poslankyne, vážení páni poslanci, v mojom záverečnom slove sa pokúsim tak krátko zhrnúť to, čo sme tu prejednali. Samozrejme, tiež z mojej pozície podporujeme tento návrh zákona. Sú tam veci, ktoré sa dajú, samozrejme, ešte aj vylepšovať, ale dovoľte mi pri tejto veci ešte poznamenať, že kľúčové je zároveň jedným dychom okrem toho hovoriť o tom, aké zmeny potrebujeme riešiť v duálnom vzdelávaní, riešiť aj kvalitu a tému kariérneho poradenstva už na základných školách. V nadväznosti aj na to, čo už spomínal pán poslanec Gröhling o tých duál pointoch, bez toho, aby sme mali premyslenú koncepciu, ako deťom poskytovať cesty k rozhodovaniu, čo ďalej vo svojom živote. Pokiaľ toto si neporiešime, môžeme vytvárať akékoľvek nádherné zákony, nalievať do toho obrovské peniaze, efekt, ktorý má prísť, nepríde. Ďakujem.
M. Číž, podpredseda NR SR: (2008-04-09):
A slovo má pani poslankyňa Vášáryová.
Paška, Pavol, predseda NR SR (2013-11-29):
(Hlasovanie.) 136 prítomných, 80 za, 12 proti, 44 sa zdržalo. Návrh sme schválili.
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 143 poslancov, za 129, 14 sa zdržali hlasovania. Konštatujem, že sme toto uznesenie schválili. Teraz budeme, ešte máme dve medzinárodné zmluvy, takže budeme hlasovať najprv o návrhu na vyslovenie súhlasu Národnej rady s dodatkom Protokolu o znížení acidifikácie a prízemného ozónu z roku 1999 (tlač 426). Pán poslanec Baláž, máte slovo. (Hlasovanie o návrh na vyslovenie súhlasu Národnej rady Slovenskej republiky s Dodatkom k Protokolu o znížení acidifikácie, eutrofizácie a prízemného ozónu z roku 1999 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 , tlač 426.)
Dobeš, Peter, poslanec NR SR (2022-06-22):
Ďakujem za slovo, vážený pán predseda. V rozprave vystúpil pán poslanec Martin Fecko. Pán predseda, dajte, prosím, hlasovať spoločne o bodoch 1 až 4 zo spoločnej správy s odporúčaním gestorského výboru schváliť.
Paška, Pavol, predseda NR SR (2013-04-30):
(Hlasovanie.) 93 prítomných, 80 bolo za, 12 sa zdržalo, 1 nehlasoval. Po opätovnom prerokovaní sme schválili zákon o ochrane osobných údajov. Pani poslankyňa Nachtmannová uvedie hlasovanie o zákone z 26. marca 2013, ktorým sa zriaďuje Slovenský historický ústav v Ríme. Tento zákon vrátil pán prezident na opätovné prerokovanie. Je to tlač 466. (Hlasovanie o zákone z 26. marca 2013, ktorým sa zriaďuje Slovenský historický ústav v Ríme, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 466.)
Gál, Gábor, poslanec NR SR (2013-09-24):
Ďakujem za slovo, pani predsedníčka, predsedajúca. Pán poslanec Mičovský, určite máte bohaté skúsenosti a predovšetkým tie negatívne. Určite sa nájdu, ja som videl pár takých pozitívnych skúseností, keď došlo k zámene, kde štát vlastne dostal väčšiu výmeru, aby som, bonitne lepší les; ale vidím tento problém. Je to veľmi závažný problém. Poukázali ste na to vy, poukázal na to pán poslanec Hlina, ale ja nie som zástancom toho, aby sme niečo zakázali, keď to môže byť prospešné pre tú, aj pre tú verejnosť. Aj pre ten štát, aj pre tú spoločnosť, len problém je v tých ľuďoch. Keď – budem parafrázovať veľmi vulgárne ‒, keď nefunguje bordel, tak nie nábytok treba vymeniť. Viete, asi tí ľudia, ktorí o tom rozhodujú, nie sú zodpovední za svoju robotu. Zmeňme systém, zmeňme ten zodpovednostný systém, aby ľudia, ktorí rozhodujú o tých zámenách, boli za to zodpovední. Nech je to jeden človek na celých štátnych lesoch, ktorý by bol aj hmotno, hmotne, aj trestnoprávne zodpovedný za to, že podpíše tú zámenu a potom by som videl, čo podpisuje alebo čo nie. Alebo nech je to opozícia. Ja si neviem predstaviť, kebyže traja opoziční poslanci by rozhodovali o týchto veciach, že by, že by podpísali alebo dali svoje meno pod nejakú tú zlú zámenu. A je to stále o tom, že niekto sa skryje za nejaké rozhodnutie, za nejakú komisiu a potom je priestor na korupciu a za zlé rozhodnutie.... (Prerušenie vystúpenia časomerom.)
P. Paška, predseda NR SR: (2006-10-17):
S faktickou poznámkou sa hlási pán poslanec Lipšic. Končím možnosť prihlásiť sa s faktickou poznámkou. Nech sa páči, pán poslanec.
Kyselica, Lukáš, poslanec NR SR (2022-11-10):
Ďakujem veľmi pekne. Tak nerád sa predbieham ako spravodajca, som sa dohodol aj s Milošom, je to v krátkosti. Doobeda som tu čítal dva pozmeňujúce návrhy a, žiaľ, zistili sme tam jednu paragrafovú chybu, tak nechceli sme to komoliť, motať pri hlasovačke a upravovať potom v treťom čítaní, tak sme to stiahli a dali nanovo. Ide len o to, že sme mali v pôvodnom návrhu menený § 8 ods. 3 a mal byť správne § 3 ods. 8, takže sme to nanovo vypodpisovali. Takže vecne sa nemení nič, prečítam vám ten istý pozmeňujúca návrh, teda ten nový. Pozmeňujúci a doplňujúci návrh poslancov Národnej rady Slovenskej republiky Lukáša Kyselicu, Milana Vetrák a Juraja Šeligu k vládnemu návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony, tlač 1285. 1. V čl. VI v novelizačnom bode 2 v § 12 ods. 3 sa slová „dva roky“ nahrádzajú slovami „jeden rok“. 2. v čl. XII v novelizačnom bode 5 v § 3 ods. 8 prvej vete sa za slová „sudcovskej spôsobilosti“ pripájajú slová „pred jeho preložením na správny súd“ a na konci odseku sa pripája veta: „U sudcu preloženého na správny súd podľa prvej vety vykoná Súdna rada Slovenskej republiky dohľad nad spĺňaním predpokladov sudcovskej spôsobilosti do troch mesiacoch od preloženia na správny súd.“ Ďakujem, skončil som.
Paška, Pavol, predseda NR SR (2012-10-24):
Tak nech sa páči.
Suchánek, Alan, poslanec NR SR (2018-12-06):
Ja som túto otázku položil aj práve preto, že sú veľké rozdiely práve medzi týmito cenami. A chcel som teda vedieť, keďže tá poisťovňa, ja neviem, príklad poviem, lyžiarovi, ktorý sa zranil v Rakúsku, a potom príde faktúra na nejakých 30-tisíc eur, čo je úplne bežné, poisťovňa to musí zaplatiť. Ale zas naopak, keď u nás nemocnica vyúčtuje alebo Všeobecná zdravotná poisťovňa zaplatí nemocnici tak ako u nás, takže je to samozrejme prípad od prípadu, podľa toho v ktorej nemocnice alebo na akej klinike bol operovaný, ale môže to byť niekde okolo tisíc až možno dvetisíc euro a je tam veľká diskrepancia. Tak som chcel vedieť, že či teda tá poisťovňa naša, slovenská, prihliada na to, ako v tej inej krajine za daný zákrok by bolo hradené. Aby teda tie naše poisťovne a zas respektíve aj tie nemocnice neboli ukracované.
Pamula, Peter, poslanec NR SR (2020-02-25):
Ďakujem za slovo, pán predsedajúci. Pán predsedajúci, dajte, prosím, hlasovať o tom, že Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 1838).
Laurenčík, Milan, podpredseda NR SR (2022-05-03):
Pán poslanec Vladimír Faič.
Matovič, Igor, poslanec NR SR (2011-07-13):
Práve teraz sa mi tu dostáva do ruky dôkazový materiál, že som hlasoval takisto za posunutie týchto zákonov na september. Považujem to za toľko dôležitý dôkazový materiál, že ak je to naozaj pravda, tak toto vystúpenie končím. Doteraz som si bol vedomý toho, že som v žiadnom prípade tento procedurálny návrh nepodporil, skontrolujem si to, ale ak to naozaj tak je, tak sa vám ospravedlňujem.
Grendel, Gábor, podpredseda NR SR (2020-06-10):
Na chvíľočku vás preruším, pán predseda. Chcem sa opýtať, či je všeobecný súhlas, aby sme si teda vypočuli záverečné slovo pána predsedu správnej rady, prípadne pána spravodajcu, prešli ďalší bod návrh na vytvorenie skupín priateľstva, ktorý je posledným bodom a potom hlasovali o všetkých bodoch, ktoré sme prerokovali. (Súhlasná reakcia pléna.) Ďakujem pekne. Pán predseda, nech sa páči.
Halgašová, Jarmila, poslankyňa NR SR (2022-02-02):
Ďakujem pekne. Ja si myslím, že je našou povinnosťou sa starať o to, o potraviny, a znižovať to mno... tie množstvá, tie extrémne vysoké množstvá potravín, ktoré sa vyho... vyhadzujú. V rámci Európskej únie je to 89 mil. ton. Z týchto 89 mil. ton približne 5 % sa vyhadzuje v rámci obchodu. Povieme si, že to je málo. Málo, z akého uhla pohľadu, je to 4,4 mil. ton ročne, 0,5 kg denne na každého jedného obyvateľa Slovenskej republiky, podľa mňa to je extrémne veľa, 14 % potravín sa vyhadzuje v zariadeniach verejného stravovania. To, čo mám odkomunikované, tak určite sa dá vymyslieť spôsob aj tu šetrenia potravín. Pokiaľ ide o reštaurácie, tak tu sa najviac plytvá potravinami v štádiu prípravy, čiže pred varením. Pokiaľ ide o zariadenia verejného stravovania typu nemocnice alebo školské zariadenia, tak tam sa najviac plytvá potravinami v štádiu po príprave, lebo sa nezje táto strava, čiže uvarená strava sa vyhadzuje. Pokiaľ ide o pridomové hospodárstvo, tam len zopakujem, pokiaľ tie produkty sú určené na domácu spotrebu, je jedno, čím sa tieto hospodárske zvieratá kŕmia. Pokiaľ sú určené na trh, to znamená, spĺňajú požiadavky práva, potravinového práva, nariadenia 178/2002, nie je to jedno, musia dodržiavať všetky požiadavky potravinového práva. Toto je povinnosť naviac. Čiže tam je potrebné naozaj potom sa rozhodnúť, že ako ďalej, pretože máme aj nariadenia vlády, ktoré umožňujú malé množstvá.
Zmajkovičová, Renáta, podpredsedníčka NR SR (2013-05-23):
Ďakujem, pán podpredseda. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslankyni Evy Hufkovej na podpredsedu vlády a ministra financií Petra Kažimíra a znie: Vážený pán minister a podpredseda vlády Kažimír, objasnite, prosím, či prijatá kombinácia zvýšenia daní a hlavne znižovania vládnych výdavkov je dostatočne účinné opatrenie z dlhodobého hľadiska v snahe konsolidovať verejné financie.“ Nech sa páči, pán minister, máte slovo.
Pfundtner, Edita, poslankyňa NR SR (2014-12-09):
Vážený pán predsedajúci, v rozprave vystúpil jeden poslanec. Rozprava prebehla v zmysle ustanovenia § 73 ods. 3 písm. c) zákona o rokovacom poriadku. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2013-12-10):
Je 12.00, vyhlasujem obedňajšiu prestávku. Budeme pokračovať o druhej poobede. (Prerušenie rokovania o 12.00 hodine.)
Sulík, Richard, poslanec NR SR (2012-08-03):
Ďakujem. Toto nie je primárne vec na hlasovanie, toto je v kompetencii predsedajúceho vyhlásiť prestávku, keď je 14.00 hodín veľa, tak aspoň 30 minút, ale, kolegovia, nebláznite, tak veď aspoň prestávku, však kam sa plašíte, čo, čo sa ponáhľate?
Kaliňák, Robert, podpredseda vlády a minister vnútra SR (2013-03-13):
Ja mám ešte jeden pozmeňovací návrh k tomuto návrhu, že či teda by sme nezačali zajtra rozpravou. (Reakcie z pléna. Prerušenie vystúpenia predsedajúcou.)
Grendel, Gábor, poslanec NR SR (2023-12-19):
Pán poslanec Galko, spomínal si stanovisko generálneho prokurátora v súvislosti s tým, že teda v tých prípadoch, ktoré sú už ukončené procesne s návrhom na podanie obžaloby, tak sa tam nezmenia dozorujúci prokurátori aj po prípadnom zrušení Úradu špeciálnej prokuratúry. No tak k tomu by som chcel dodať nasledovnú poznámku. Generálny prokurátor svojím prvým vyhlásením k vládnemu návrhu novely Trestného zákona a Trestného poriadku si proti sebe poštval prokurátorov krajských prokuratúr po celom Slovensku. Pôvodne sa totiž k tomuto návrhu vyjadroval v tom duchu, že sa nič vážne nedeje, že zriadil komisiu, tá vyrieši logistiku a materiálne podmienky pri odovzdávaní agendy prokurátorov ÚŠP na krajské prokuratúry. No len potom vyšlo najavo, že to by znamenalo, že spisy v rozsahu desiatok tisíc strán by si museli naštudovať noví prokurátori týchto prípadov nanovo na krajských prokuratúrach. Preto ten ústupok pána generálneho prokurátora. Ale on sa vyjadril, že toto sa týka len ukončených prípadov a prokurátori špeciálnej prokuratúry dozorujú aj stovky, ak nie tisícky ďalších trestných konaní, ktoré ešte nie sú ukončené, a tam toto zjavne neplatí. A už len posledná poznámka. Udivuje ma, že generálneho prokurátora absolútne netrápi, že sa na Slovensku znížia tresty za korupciu a ekonomické trestné činy a že sa zo Slovenska opäť stane korupčné eldorádo. (Potlesk.)
Antal, Peter, poslanec NR SR (2019-06-19):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre hospodárske záležitosti a výboru pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 6. septembra 2019 a v gestorskom výbore do 9. septembra 2019.
Blcháč, Ján, poslanec NR SR (2022-05-20):
Ďakujem za slovo. Pán kolega Marián Viskupič, ďakujem za perfektnú analýzu tohto problému, ktorý tu máme. O tom, že aká hrozba tohoto schválenia, tohoto návrhu zákona o financovaní voľného času dieťaťa pre mestá a obce je, svedčí jednotná reakcia ZMOS-u, Únie miest Slovenska a SK8. Nakoniec aj pán predseda SK8 pán Viskupič, tvoj menovec, župan z Trnavy, sa jasne vyjadril, že chýba aj diskusia na úrovni SK8, ale aj na úrovni napríklad strany OĽANO. To je jedna vec. Na obciach, v mestách sú vlajky na pol žrde. Začala takzvaná štrajková pohotovosť. Uvidíme, čo sa udeje do 30. 6. Ľudia v mestách a obciach začínajú vnímať, že toto riešenie, ktoré sa tu teraz prerokováva a predkladá, nie je dobré pre nich samotných v mestách, obciach a to preto, lebo toto nie je protiinflačné opatrenie. My sme očakávali nejaký protiinflačný balíček a máme na stole inflačný balíček, pretože toto zvyšuje dopyt, toto nepostihuje práve tých ľudí, ktorí sú infláciou najviac dotknutí. To sú ľudia, ktorí majú fixné príjmy. Tým treba pri vysokej inflácii pomôcť. My nemáme krízu, my máme infláciu. A to sú ľudia v dôchodkovom veku, ktorí nemajú iné príjmy, to sú ľudia vo verejnej správe, to sú učitelia, ktorí nemôžu podnikať a nemôžu si prilepšiť ku svojmu platu. Tým treba pomôcť. A vtedy budeme môcť hovoriť o protiinflačných opatreniach. Toto nie je protiinflačné opatrenie, ktoré sa ponúka a narobí veľké, veľkú, veľké problémy samospráve ako takej. Ďakujem pekne.
Blaha, Ľuboš, podpredseda NR SR (2024-05-15):
Pani poslankyňa Jana Vaľová.
Lipšic, Daniel, poslanec NR SR (2014-11-09):
Pán predseda, firma Penta Enterprises je spoločníkom na Slovensku. Ak máte pocit, že miestny čierny rybár v Belize založil firmu Penta Enterprises, lebo mu tak Penta prišla na rozum, tak ste na omyle. Je v Obchodnom registri. Ak vydávate stanovisko Penty za smerodajné, je to vaša vizitka. Keď pred dvomi rokmi sme prerokovávali novelu k PPC, Penta sa od toho tiež dištancovala, tak sú jej stanoviská dôveryhodné. Áno, myslím si, že ste konali nezákonne, keď ste nepriznali svoje príjmy z prevodov obchodných podielov a zo zisku z firiem, kde ste jediným spoločníkom. Ale pôjdem aj ďalej. Viete, kto vlastnil firmu Medical Holding? Cyperská firma Taxco Consulting. Viete, kto ju na Cypre ako offshorovú zakladal? – a poskytnem o tom písomné dokumenty. Firma Taxco, košická. Viete, kto v nej pôsobil? Pán Rigo. Viete, kto je pán Rigo? Je vaším nominantom, kým som to nezverejnil pred rokom, v Stredoslovenskom ústave srdcových a cievnych chorôb. Ak chcete vy alebo ktokoľvek zo SMER-u, alebo verejnosť, alebo novinári vedieť, kto vlastní firmu Medical Consulting, treba sa opýtať pána Riga, vášho nominanta. Blahoželám! (Potlesk.)
Kazda, Radovan, poslanec NR SR (2022-09-27):
Pán predseda, teraz je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel v rozprave.
P. Hrušovský, podpredseda NR SR: (2002-05-14):
Teraz poprosím pána poslanca Brocku, aby z poverenia výboru informoval Národnú radu o odporúčaní gestorského výboru pri prerokúvaní tohto návrhu zákona. Pán poslanec Brocka.
Sulík, Richard, predseda NR SR (2010-10-12):
Pán poslanec Janiš.
Mamojka, Mojmír, poslanec NR SR (2015-09-29):
Ďakujem za slovo. Vzhľadom na nutnosť dodržať sedemdňovú lehotu, zvolávam dnes mimoriadne zasadnutie nášho výboru na 19.00 hodinu večer v jeho zasadačke.
Danko, Andrej, predseda NR SR (2017-12-21):
S reakciou pani poslankyňa Cigániková.
Pellegrini, Peter, predseda NR SR (2015-09-22):
Prezentujme sa a hlasujme o pridelení návrhu tohto zákona výborom, určení gestorského výboru, ako aj lehôt na prerokovanie. (Hlasovanie.) Prítomných 131 poslancov, za hlasovalo 128 poslancov, zdržali sa 3 poslanci. Konštatujem, že tento návrh sme schválili. Pán poslanec Kolesík uvedie hlasovanie v prvom čítaní o vládnom návrhu zákona o jednotnom informačnom systéme v cestnej doprave, tlač 1721, bod 39 schváleného programu. (Hlasovanie o vládnom návrhu zákona o jednotnom informačnom systéme v cestnej doprave a o zmene a doplnení niektorých zákonov , tlač 1721.)
Mikloško, Jozef, poslanec NR SR (2014-11-10):
Ďakujem pekne. Ja vítam pána premiéra, že sem prišiel. Iste to tiež nemal ľahké. Neviem, koľko klikov by pán premiér teraz urobil. Viem, že ste ich spravili tisíc, to nemôže nikto na Slovensku prekonať, to je pravda. A chcem aj povedať, že tieto tri posledné poznámky, Mikloško, Brixi a Martvoň sú práve tí traja ľudia, čo Slovenský historický ústav v Ríme tuná presadili. Aj po 25 rokoch veľkého boja je to dar k 25. novembru. V decembri to bude otvorené, povedal pán minister. Pánboh zaplať. Ale teraz vážne. Ešte toto, nebude vážne, že 24 hodín práve, 48 začalo, čiže ja som bol prvý, ktorý to začal, čiže to bude v knižke krásna kapitolka, v mojej. A treba to dať aj do Guinnessovej knihy rekordov, že sme 48 hodín hovorili. A závery: Myslím, že dobrý záver je to, že premiér povedal, že stačí 30 opozičných poslancov na to, aby kandidát na NKÚ sa prípadne presadil. Prvý záver. Druhý. Všetci vieme, že zákon o verejnom obstarávaní naozaj je zlý. Tuná sa to mnohokrát zo všetkých strán povedalo. Aj pán minister Maďarič, nebol som tu, ale tu ho citovali, že sám v kultúre cíti, ako to tam je. Predlžuje obstarávanie, manipuluje ho a vyberá reťaz sprostredkovateľov, ktorí sú za nič platení. Čiže to by bol druhý záver, keby to páni poslanci SMER-u zobrali do úvahy. A tretí je platenie faktúr: za mobil, elektriku, plyn, vodu a tak ďalej. Po piatich dňoch už idú po vás a iné veľké faktúry, ktoré najmä tí koneční ľudia v obstarávaní dostávajú, roky sa neplatia, a nič sa im nestane. Čiže tieto tri závery, keby sme urobili, tak táto schôdza nebola zlá.
Kollár, Boris, predseda NR SR (2023-03-21):
Čo, čo povedala? (Reakcia z pléna.) Tak to nebol procedurálny. Prosím, sme sa dohodli, že nebudeme zneužívať inštitút procedurálneho na rôzne odkazy. Pán poslanec Taraba, nech sa pá... Nie, ďakujem pekne. Samozrejme, že všetci sa pripájame a držíme palce, nech je všetko v poriadku, pani našej poslankyni, pani Marcinkovej a gratulujeme. Takže teraz budeme, pani poslankyne, páni poslanci, chcem vás informovať, že minister hospodárstva požiadal o preloženie rokovania v druhom čítaní o vládnom návrhu zákona, ktorým sa mení a dopĺňa zákon č. 251/2012 Z. z. o energetike, je to tlač 1101, na ďalšiu riadnu schôdzu, a preto v mene troch poslaneckých klubov (OĽANO, SME RODINA a SMER – SD) podávam návrh na vypustenie tohto bodu z programu 88. schôdze s tým, že uvedený návrh bude zaradený do návrhu programu schôdze Národnej rady so začiatkom od 2. mája. Je, prosím, všeobecný súhlas? (Reakcie z pléna.) Áno? Nie? Dobre, dávam o tom hlasovať. Prosím, prezentujme sa a hlasujeme. Je to zákon č. 251, tlač 1101. (Hlasovanie.) Prítomných 134 poslancov, za 108, proti 23, zdržal sa 1, nehlasovali 2. Uvedený návrh sme schválili a uvedený bod sme presunuli na májovú schôdzu. Vážené pani poslankyne, vážení páni poslanci, pokračujeme v prerušenom teda rokovaní, pristúpime k hlasovaniu o bode 24, je to druhé čítanie o vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe, je to tlač 1355. Prosím spoločnú spravodajkyňu z výboru pre zdravotníctvo poslankyňu Moniku Kaveckú, aby hlasovanie uvádzala. [Hlasovanie o vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa dopĺňa zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon) , tlač 1355.]
Baránik, Alojz, poslanec NR SR (2020-06-04):
Ďakujem pekne. Toto môže byť trochu prekvapivé, ale ja by som chcel polemizovať s tebou, Ondro, že či je naozaj pravda, čo si povedal, že za toho Čižnára, že to bolo lepšie ako za Trnku. Treba si uvedomiť, že Čižnár bol v inom čase ako Trnka a že prišiel po Trnkovi ako nejaká taká krajšia verzia toho Trnku, hlavne pohľadovo. Ale keď sa pozrieme na výsledky, výsledky Čižnára, tam nie je žiaden rozdiel, nezabúdajme, že tie strašné veci, ktoré sa tu odohrali v tejto krajine, tie boli za Čižnára a Čižnár nesie zodpovednosť za to, že dovolil, aby táto krajina sa vyvinula do toho stavu, v akom sa teraz nachádzame, a toho stavu, ktorý sa snažíme aj týmto návrhom zákona napraviť. Pripomeňme si, že čo tam za materiál Čižnár si doniesol ako svojich námestníkov, čo boli komunikační a iní kamaráti s mafiánmi. A pripomeňme si aj terajšiu prvú námestníčku Čižnára, ktorá robí nie obžalobkyňu Jankovskej, ale robí jej obhajkyňu. Toto je Čižnárov materiál, toto, toto robí Čižnár. Čiže v iných časoch, samozrejme, z hľadiska prokuratúry, náročnejších časoch robí Čižnár presne to isté, čo robil Trnka.
Laurenčík, Milan, podpredseda NR SR (2021-06-29):
Chce sa vyjadriť k rozprave pán spravodajca? Nechce. Ďakujem veľmi pekne. Prerušujem rokovanie o tomto bode programu. Vážené kolegyne, kolegovia, teraz pristúpime k prvému čítaniu o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov . Návrh zákona je pod tlačou 588. Návrh na jeho pridelenie na prerokovanie výborom je v rozhodnutí č. 601. Dávam teraz slovo pánovi poslancovi Tomášovi Valáškovi, aby návrh zákona uviedol. Nech sa páči, pán poslanec, máte slovo.
B. Bugár, podpredseda NR SR: (2006-03-16):
Druhá poznámka. Hovoríte o nejakom najsvetlejšom období Slovenskej republiky za posledné storočia, ak som dobre rozumel, no viete, za to najsvetlejšie obdobie nebolo možné povedať iný názor, alebo ste riskovali stratu zamestnania, alebo ste boli perzekvovaný. Keď chcete, ďalší príklad. Zo Šamorína len preto musel odísť kňaz, potom musel, fakticky bol vyhodený, lebo priťahoval mladých ľudí na svätú omšu. A pritom konal len svoju povinnosť. Nič viac, nič menej. Alebo. Za to svetlé obdobie zomierali ľudia na hraniciach len preto, lebo už to nevydržali, už chceli trošku aj tmu, nie také svetlo.
P. Hrušovský, predseda NR SR: (2004-07-06):
Páni poslanci, ruším toto hlasovanie. Páni poslanci, ja som už povedal prečo. Národná rada má rozhodnúť o odvolaní tajne. Pán poslanec Hrdlička dal návrh, aby sme hlasovali o odvolaní verejne. Pán poslanec Fico.
Pellegrini, Peter, predseda NR SR (2015-06-15):
Pani poslankyňa Žitňanská.
Glváč, Martin, minister obrany SR (2015-09-25):
Ďakujem. Pekné ráno. Vážená pani podpredsedníčka, vážení poslanci, poslankyne, predkladám na prerokovanie vládny návrh ústavného zákona, ktorým sa mení ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Cieľom tejto právnej úpravy je rozšíriť zloženie ozbrojených síl Slovenskej republiky o vojakov dobrovoľnej vojenskej prípravy a vytvoriť podmienky pre posilnenie spôsobilosti ozbrojených síl Slovenskej republiky doplnením vojakov zo záloh pri plnení úloh ozbrojených síl Slovenskej republiky v stave bezpečnosti bez potreby vyhlásenia krízového stavu. Pojem „vojak v zálohe povolaný na výkon odbornej prípravy“ sa nahrádza pojmom „vojak v zálohe povolaný na pravidelné cvičenie alebo na plnenie úloh ozbrojených síl Slovenskej republiky“. Navrhovaná právna úprava súčasne vytvára legislatívne podmienky pre zavedenie dobrovoľnej vojenskej prípravy, ktorá umožní občanom Slovenskej republiky dobrovoľne sa pripravovať na obranu štátu. Vládnym návrhom ústavného zákona sa upravujú aj ustanovenia súvisiace so zmenou v organizácii miestnej štátnej správy. Tento návrh zákona nebude mať vplyv na rozpočet verejnej správy. Žiadam vás o prerokovanie tohto vládneho návrhu ústavného zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem.
Remišová, Veronika, poslankyňa NR SR (2018-12-13):
Ďakujem. Ďakujem kolegovi Dostálovi za veľmi jasné argumenty a len by som chcela, aby bolo jasné, že kto je za a kto je proti. Bolo tu citované nejaké stanovisko slovenského zväzu obchodníkov, ale tento zväz neexistuje, existuje iba Zväz obchodu a ja vám zacitujem, čo hovoria, čo hovorí Zväz obchodu. Zväz obchodu hovorí, že „som presvedčený o tom,“ to hovorí jeho šéf, „že 50 % nákladov z nového odvodu si odnesú dodávatelia potravinárskeho tovaru a zvyšných 50 % si odnesú spotrebitelia, ktorí nakupujú potraviny. Toto tvrdím na základe svojich dlhoročných skúseností v slovenskom obchode“. Takisto môžem zacitovať existujúce združenie Slovenská aliancia moderného obchodu a tí hovoria: „Tento zákon porušuje vo viacerých bodoch európsku legislatívu a môže mať devastačný dopad na celé maloobchodné odvetvie. Doplatia na to, dopad odvodu pocítia najmä spotrebitelia, ale aj samotní dodávatelia či zamestnanci reťazcov.“ Takže toto sú oficiálne stanoviská dvoch, dvoch združení obchodu, ktoré existujú. Ďakujem.
O. Nachtmannová, poslankyňa: (2007-06-28):
Ďakujem.
Kondrót, Maroš, poslanec NR SR (2011-07-01):
Ďakujem pekne, pán predsedajúci. Vážený pán predseda Paška, paralela so stalinistickou Komunistickou stranou Grécka bola veľmi trefná. Takisto to bolo spomenutie solidarity, ktorá je len v názve nemenovanej politickej strany bez náplne a bez obsahu. Chcem doplniť, že koalícia zaťažuje problémami, ktoré nevie riešiť ani v Koaličnej rade, ani vo vláde, nielen poslancov Národnej rady, ale celú spoločnosť. Diskusia zo strany vládnej koalície je postavená na pochybných, emóciách a lacných argumentoch. Koalícia, ani ministerstvo financií nepredložilo niekoľko dopadových štúdií, niekoľko scenárov, o ktorých by sa mohla viesť zmysluplná diskusia. A na jej základe by sa mohli urobiť zodpovedné politické riešenie podložené ekonomickou analýzou. Ďakujem.
Kollár, Boris, predseda NR SR (2021-05-13):
Ďalší vystúpi s faktickou poznámkou pán poslanec Kuffa. Nech sa páči, máte slovo.
Danko, Andrej, podpredseda NR SR (2024-06-26):
Dve faktické na vystúpenie pána poslanca Hlinu. Poslankyňa Gažovičová.
Laurenčík, Milan, poslanec NR SR (2020-03-24):
Sľubujem. (Potlesk.)
Laššáková, Jana, podpredsedníčka NR SR (2012-07-31):
Dobre, dobre, nech sa páči.
Ľ. Martinák, poslanec: (2007-06-27):
Súhlasím s vami, že Kaníkov Zákonník práce ovplyvnil životnú úroveň tamojšieho obyvateľstva možno na západnom Slovensku, na východnom Slovensku to bolo opačne. Váš pružný trh práce za vašich osem rokov ovplyvnil únik mladých ľudí hlavne z týchto odľahlých oblastí. Súhlasím aj s tým, že je už nedostatok pracovných síl, kvalifikovaných pracovných síl hlavne v týchto oblastiach, pretože títo ľudia odišli za prácou na západné Slovensko alebo do zahraničia. Veľmi úzko to súvisí aj so sociálnym postavením rodiny, s rozmáhajúcou sa kriminalitou hlavne u mladých ľudí. To všetko zapríčinil váš pružný trh práce. A na záver asi toľko. Demokracia je v prvom rade o väčšine a ja som presvedčený, že novela Zákonníka práce bude v prospech drvivej väčšiny obyvateľov. Možno sa zmôžete ešte na slovo vami obľúbené populizmus. Ďakujem.
Žiga, Peter, podpredseda NR SR (2024-02-02):
Ďalším vystupujúcim v rozprave je pán poslanec Čaučík. Nevidím ho v sále. Pani poslankyňa Plevíková. Stráca poradie. Pani poslankyňa Marcinková.
Žiga, Peter, podpredseda NR SR (2023-12-12):
Ďalší v rozprave vystúpi pán poslanec Galko.
Kuciaňová, Magdaléna, poslankyňa NR SR (2017-05-09):
Ďakujem.
Tankó, Viliam, poslanec NR SR (2023-10-25):
Sľubujem. (Potlesk.)
P. Hrušovský, predseda NR SR: (2004-10-26):
(Hlasovanie.) 138 prítomných, 88 za, 50 sa zdržalo. Návrh sme schválili. Na základe schváleného návrhu pristúpime   k tretiemu čítaniu o vládnom návrhu zákona, ktorým sa mení a dopĺňa zákon o finančnej kontrole. Otváram rozpravu. Do rozpravy sa nehlási nikto z prítomných pánov poslancov, preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
P. Paška, predseda NR SR: (2008-10-24):
(Hlasovanie.) 140 prítomných, 96 za, 43 sa zdržalo, 1 nehlasoval. Návrh sme schválili. Otváram rozpravu. Keďže sa do nej nikto neprihlásil, vyhlasujem ju za skončenú a budeme hlasovať o návrhu ako o celku.
B. Bugár, podpredseda NR SR: (2001-09-13):
R. Hofbauer, poslanec: Pán poslanec Prokeš spomenul, že vláda zrejme takýto cieľ mať nechce. Ja som presvedčený o pravom opaku. Ak vláda takéto návrhy zákonov tu predkladá a ešte nástojí na urýchlenom prerokovaní v skrátenom legislatívnom konaní, tak som presvedčený, že presne takýto cieľ, ako ten zákon deklaruje, chce dosiahnuť, aby obciam a mestám bolo možné povedať: „Chceli ste kompetencie, tu ich máte, zaduste sa nimi!“ Pán poslanec Prokeš tu spomínal svedomie členov vlády. Ja sa, ctená snemovňa, pýtam: Čo je to? Ak takéto zákony sa tu predkladajú s takýmto znením, s takýmito termínmi a s takýmito záväzkami zo strany vlády, tak potom o takomto podstatnom mene domnievam sa, že je bezpredmetné tu sa baviť. Pán primátor a poslanec Prokeš spomínal problémy miest v súvislosti s tým, že je primátorom Nitry. Mestá majú jednoduchý problém. Dajú záložné právo na svoj majetok, tak ako teraz Košice predávajú svoje lesy, a nebudú mať síce majetok a nebudú mať ani dlhy. Budú ako chudobný bezzemok. Ale ja sa pýtam: Čo bude s menšími obcami, čo bude s dedinami, čo bude s obcami, ktoré majú rozptýlený systém osídlenia, napr. kopaničiarske, laznícke oblasti Veľkej Javoriny, Bielych Karpát, stredného Slovenska? Tam každá obec má desiatky kilometrov obecných ciest, ktoré nie sú ani štátnymi cestami tretej triedy, nie sú v sieti štátnych ciest, sú to obecné komunikácie. Už v súčasnosti žiadna obec nemá ani na ich údržbu. Ich obnova bola robená naposledy pred rokom 1989. Takže ak pán kolega Cabaj tu spomína návrat pred rok 1989, domnievam sa, že krivdí obdobiu pred rokom 1989, lebo práve v tom období tieto komunikácie tam vybudované boli. Teraz obce nemajú ani na údržbu a prijatím tohto zákona nebudú mať vôbec na nič. Takže pripájam sa k názoru, ktorý tu bol vyslovený, neprijať túto novelu.
Hrušovský, Pavol, predseda NR SR (2011-11-29):
Panie poslankyne, páni poslanci, počuli ste návrh a odporúčanie k hlasovaniu podľa stanoviska výboru a želania poslancov, ktoré vyjadrili v rozprave. Hlasujeme. (Hlasovanie.) 142 prítomných, 142 za návrh. Národná rada pripomienky pána prezidenta uvedené v spoločnej správe pod bodmi 2, 3, 4, 5, 6, 7 a 9 schválila. Prosím o ďalší návrh.
Šeliga, Juraj, podpredseda NR SR (2021-02-03):
S reakciou, pán poslanec Krúpa, nech sa páči.
Vaľová, Jana, poslankyňa NR SR (2014-05-14):
Ďakujem veľmi pekne. Pán kolega, a práca opozície bola splnená, tak by som to povedala, tak by som to povedala! Beriem, že môžeme vždy o niečom novom, čo sa tvorí, môžeme polemizovať, vždy za tým môžeme niekoho vidieť, môžeme vidieť nejaké skupiny, môžeme vidieť nejakých ľudí, pretože vždy sa to týka určitých skupín ľudí, tak si povedzme. Ja by som celkom až tak nezatracovala a celkom by som možno nešla až do, tak neprirovnávala komoru zdravotných sestier. Tiež je to špecifická práca a zdravotná sestra a vykonávajú ju ľudia, ktorí skončia zdravotnú školu. Veď predsa ju nemôže vykonávať niekto, aj ten sociálny pracovník vykonáva, či už v domove dôchodcov, alebo kdekoľvek, vykonáva tiež špecifickú prácu. A tiež na túto špecifickú prácu musí byť jednoducho pripravený. V čom môžem s vami súhlasiť, že je tam prechodné obdobie, a nemyslím si, že ľudia, ktorí už túto prácu vykonávali kedysi a vykonávali ju dobre, že by ju nemali ďalej vykonávať. S týmto takisto súhlasím, a preto hovorím, že bude druhé čítanie, a treba to tak, ako keď sme začali robiť sociálne služby, pri ktorých tu bolo možno kopu zmien, pretože ja stále tvrdím, či je to v meste, lebo ste spomínali mestá a obce, vždy sa všeobecne záväzné nariadenia a zákon, vždy sa vyvíja, lebo ten život ide dopredu a jednoducho nemôžeme z toho robiť tragédiu, že meníme zákon alebo všeobecne záväzné nariadenie. Proste takto to ide, takto sa to vyvíja. Čo sa týka miest a obcí, samozrejme, že mestá a obce sú vždy tými objednávateľmi. Ale možno by ste boli prekvapený, koľko ľudí nám fluktuuje, čo sa týka, práve v sociálnych službách. Nebudem hovoriť, či sú to ľudia, ktorí majú skončené školy alebo nemajú, ale sú aj takí, ktorí nemajú. A naozaj tí vysokoškoláci, tu by sme sa možno skôr mohli zamyslieť, lebo my sme dali školiť aj sestry na vysoké školy a dneska nemáme koho pri lôžku. Čiže tá vysoká škola celkom vplýva k tej, k tej kvalite tejto práce. Ale nezhadzovala by som to celkom na tento zákon, lebo tento zákon možno rieši status sociálneho pracovníka. A ten je dôležitý, aby sme si ho nejakým spôsobom zadefinovali. Sociálna prácu máme zadefinovanú vo všetkých zákonoch... (Prerušenie vystúpenia časomerom.)
P. Hrušovský, predseda NR SR: (2004-12-02):
(Hlasovanie.) 138 prítomných, 92 za, 2 proti, 44 sa zdržalo. Schválili sme návrh pána poslanca Horvátha. Pani poslankyňa. Ľ. Navrátilová, poslankyňa: Keďže sme zo spoločnej správy schválili bod č. 8, nemôžeme hlasovať o prvom návrhu pána poslanca Blajska, preto dávam návrh, aby sme hlasovali len o bode č. 2.
Blaha, Ľuboš, poslanec NR SR (2017-12-05):
Pán Rajtár, vy sa tu naozaj historicky strápňujete a strápňujete aj celú stranu Slobodu a Solidaritu a veľmi dôstojne vám sekunduje pán Baránik, ale ja vám naozaj odporúčam, aby ste s tým prestali. Pretože povedať o Policajnom zbore, že má dôveru dneska iba 53 %, keď dobre viete, že v roku 2006 mal 36 % a to bolo po vláde Dzurindu, po vláde pravice, kde bol aj Daniel Lipšic a ďalší veľkí spravodliví, tak to je naozaj trápne. No musíte uznať, že minister Kaliňák tú políciu aj dôveryhodnosť zvýšil. A vy to tu dneska ešte hovoríte ako kritiku. Na druhej strane som veľmi rád, že ste spomenuli Kiskove vyjadrenia, že je mu trápne. No bodaj by mu nebolo trápne. Človek, ktorý zneužil štátnu letku na lety domov a prelietal jeden milión euro, človek, ktorý sa priznal k daňovým podvodom, prezident Slovenskej republiky. Takéto niečo si nedovolil naozaj ani žiaden africký náčelník. A hovorí sa, že opakovaný vtip už nie je vtipom, keď už používate druhýkrát ten váš žartík, že korekcia na ministra vnútra, že by mal odísť. Viete, ono to nebolo vtipné ani prvýkrát, a keď to zopakujete, nebude to znova vtipné. Takto to nefunguje, pán kolega. Keď nemáte v sebe tú charizmu a humor, tak to jednoducho nemáte v sebe a skúste sa s tým zmieriť. Posledná vec. Vy sa chcete zaoberať ekonomickými vecami, čo je naozaj dobrý zámer. Tak to konečne urobte a urobte si ekonomickú školu. To vám naozaj odporúčam. Ďakujem.
Bugár, Béla, podpredseda NR SR (2019-06-24):
Pani poslankyňa Kiššová, môžte reagovať a potom, samozrejme, vyhlásim prestávku.
Kaník, Ľudovít, poslanec NR SR (2013-05-23):
Takže, vážené dámy, vážení páni, aby som nadviazal na prerušené vystúpenie, som v časti, ktorá sa venuje tomu, ako reálne niečo urobiť, lebo nechceme zostať len v pozícii kritikov, ktorí poukazujú na negatívny stav. A to sú opatrenia na rýchle a reálne zníženie nezamestnanosti, ktoré na Slovensku máme. Je to päť opatrení, päť okruhov, ktoré zahŕňajú, samozrejme, viacej podbodov, ale jasne vystihujú tie najväčšie problémy, ktoré tu dnes máme. (Prerušenie vystúpenia predsedajúcim.)
Lipšic, Daniel, poslanec NR SR (2016-04-18):
Pán poslanec Viskupič, pretože je dôležité si ujasniť fakty, tak tie fakty sú nasledovné, lebo si myslím, že sú veľmi dôležité, je dôležité ich povedať. Opozícia navštívila ešte pred ustanovujúcou schôdzou bývalého predsedu parlamentu so žiadosťou, aby sa napravili pomery navrhované vo výboroch. Bývalý predseda parlamentu odmietol tento návrh, tak sme ho otvorili na ustanovujúcej schôdzi. Súčasný predseda parlamentu na ustanovujúcej schôdzi povedal, že je tu vôľa to riešiť, ak zoberieme návrhy späť. Zobrali sme ich späť. Ak má niekto pocit, že zo strany opozície bola malá ústretovosť, tak tieto fakty ho usvedčujú z úplného opaku. Pri finančnom výbore zostáva zachovaný pomer 7:5, ktorý nezodpovedá pomerom na pléne. Pri branno-bezpečnostnom výbore sa pomer členov, počet členov znižuje na jedenásť členov, čo nebolo nikdy v novodobej histórii Národnej rady. Nie je to zdôvodnené ničím, ničím, žiadnym argumentom, absolútne žiadnym argumentom, len silou, len väčšinou, len zlomyseľnosťou. Áno, zatiaľ máte v tomto parlamente väčšinu a robíte si, čo chcete. Ale chcem vám povedať pri tomto vašom hlasovaní, že je to hanbou vašou, ako takýmto zlomyseľným spôsobom budete rozhodovať, lebo ešte raz, to nerobili ani vlády predchádzajúce Roberta Fica a som veľmi prekvapený, že tí, ktorí vyčítali štýl riadenia Národnej rady Pavlom Paškom, sa dnes pridávajú k ešte horšiemu štýlu, ktorý chcete predviesť dneska.
M. Gibalová, poslankyňa: (2006-12-06):
Treba spomenúť, že náklady na komplexnú starostlivosť v zariadeniach sociálnych služieb sú v priemere 15 000 Sk na mesiac a klienta. To znamená, že príslušný samosprávny kraj alebo subjekt prispieva z rôznych diverzifikovaných zdrojov minimálne 10 000 Sk na klienta na mesiac do výšky skutočných nákladov. Samozrejme, táto situácia je vtedy, keď si samosprávne kraje plnia svoju povinnosť zo zákona financovať aj neverejných poskytovateľov podľa prílohy č. 14 v týchto minimálnych určených výškach, aké obsahuje príloha č. 14. Ale často to tak tomu nie je. Bolo  by potom nanajvýš spravodlivé aj tým občanom v hmotnej núdzi, ktorým možno poskytovať príspevok na bývanie novelou zákona o pomoci v hmotnej núdzi a ktorí prežívajú svoj dôchodok vo svojom prirodzenom prostredí, lebo sa tak rozhodli, lebo keď môžu, chcú sa starať sami o seba, koľko môžu, spolu so svojimi rodinnými príslušníkmi, prispieť teda nielen na bývanie, ale aj na zaopatrenie, a to do výšky porovnateľných nákladov. Samozrejme, by to malo platiť aj pre občanov mladších ako 62 rokov, rôzne postihnutých, ktorí spĺňajú podmienky pre poskytovanie príspevku na bývanie, ale ktorí žijú vo svojom prirodzenom prostredí. Vynárajú sa teda otázky: Z hľadiska obsahu ide o pravú solidarizáciu? Nejde v skutočnosti len o nalievanie peňazí do samospráv alebo do konkrétnych zariadení? Aký skutočný osoh z toho budú mať klienti, obyvatelia sociálnych zariadení? Nepôjde tu o duplicitu sociálnej pomoci? Preto, vážené dámy a páni, podávam procedurálny návrh podľa § 73 ods. 3 písm. b) nepokračovať v rokovaní o návrhu zákona. Ďakujem pekne.
Laššáková, Jana, podpredsedníčka NR SR (2014-09-24):
S reakciou pán poslanec Petrák.
Hrušovský, Pavol, podpredseda NR SR (2010-08-04):
Pán poslanec Počiatek.